text: [{"text_idx": "#000002", "text": "Go\u0301\u00f0ur endi a\u0301 go\u0301\u00f0um landsli\u00f0sa\u0301ri"}, {"text_idx": "#000005", "text": "FSF: A\u0301 einum tungum og regnva\u0301tum v\u00f8lli, gj\u00f8rdist u\u0301rsliti\u00f0 javnleikur 1-1, ta\u0301 Kosovo og F\u00f8royar leygardagin hittust i\u0301 venjingarlandsdysti a\u0301 Fadil Vokrri Stadion i\u0301 h\u00f8vu\u00f0ssta\u00f0num Pristina."}, {"text_idx": "#000006", "text": "Ta\u0301 sma\u0301ir tju\u0301gu minuttir vo\u0301ru sp\u00e6ldir av seinna ha\u0301lvleiki, leg\u00f0i Uran Bislimi heimamenninar a\u0301 odda. Bislimi royndi seg vi\u00f0 skoti uttanvert brotsteigin, og uttan m\u00f8guleika hja\u0301 Mattiasi Lamhauge i\u0301 ma\u0301linum, sat bolturin uppi i\u0301 horninum."}, {"text_idx": "#000007", "text": "Men okkara menn fullu ikki i\u0301 fa\u0301tt \u2013 als ikki \u2013 og l\u00f8tu seinni var aftur javnva\u0301g a\u0301 ma\u0301ltalvuni. Kosovo hev\u00f0i horna i\u0301 teirra vinstru, bo\u0301lturin var\u00f0 sendur inn fyri, og i\u0301 trunkanum fekk Gilli S\u00f8rensen sparka\u00f0 burtur. Sparki\u00f0 var so miki\u00f0 gott, at bo\u0301lturin enda\u00f0i heilt frammi hja\u0301 Stefani Radosavljevic, sum rann undan tveimum verjusp\u00e6larum, og si\u0301\u00f0an lyfti hann bo\u0301ltin hegnisliga upp um ma\u0301lverjan til 1-1."}, {"text_idx": "#000009", "text": "Sostatt enda\u00f0i landsli\u00f0sa\u0301ri\u00f0 vi\u00f0 javnleiki a\u0301 einum torf\u00f8rum v\u00f8lli, sum var merktur av no\u0301gvum regni, i\u00f0 onkra l\u00f8tu oysti ni\u00f0ur."}, {"text_idx": "#000010", "text": "N\u00e6st a\u0301 skra\u0301nni hja\u0301 A-landsli\u00f0num vi\u00f0 monnum er EM-undankappingin, sum ver\u00f0ur komandi a\u0301r. F\u00f8royska li\u00f0i\u00f0 byrjar a\u0301 u\u0301tiv\u00f8lli fri\u0301ggjadagin 24. mars mo\u0301ti Moldova. Hini londini i\u0301 bo\u0301lkinum eru Kekkia, Po\u0301lland og Albania."}]